GiliGold/VAD_KnessetCorpus huggingface dataset:
יואב סגלוביץ':
 ככל שהמקום חזק יותר, הנוכחות של המשרד לביטחון לאומי נחוצה פחות
יואב סגלוביץ':
 גם בעיריית תל אביב, אם ישאלו את רון חולדאי מי מתכלל, הוא לא ידע
יואב סגלוביץ':
 כנראה גם ברעננה וגם בהוד השרון
יואב סגלוביץ':
 אם הייתי נותן פוקוס, אני כמבקר, לכו למקומות הקטנים יותר, שם צריך להתרכז, כי אין מספיק מעטפת
סוזן בן עזרא:
אנחנו יודעים שעכשיו ניתנו פושים רציניים, כולל עבודה עם מנטורים
יואב סגלוביץ':
אני לא במקום של להגיד שמישהו לא בסדר, אלא אומר שיש פער גדול בין מה שאומרים על תכלול לבין ניהול האירוע
יואב סגלוביץ':
 מי שצריך לנהל את האירוע הזה בכל יישוב זה ראש הרשות
רפי סער:
מה שנאמר על ידי חבר הכנסת סגלוביץ ממרום ניסיונו, בסופו של דבר, אני, כראש עיר לא מסתכל על מה שאני מקבל מהמדינה, כי אני לא מקבל מהמדינה בכפר סבא
רפי סער:
 אנחנו מתכננים הכול לבד, גם התוכנית הזו היא תוכנית שלנו
רפי סער:
 תוכנית כפר סבאית שמתוקצבת על ידי כפר סבא וכל הפעילות מתוקצבות על ידי כפר סבא
פנינה תמנו:
אז מה קורה עם כל האנשים האלה שהיא ציינה?
רפי סער:
עובדים, אבל יש לי מערך שלם בכפר סבא, אגף שלם שמתעסק בזה
רפי סער:
 יש אגף שירותים קהילתיים שעסוק בזה, יש עבודת מטה מסודרת ברשות המנכ"ל עם מוכנות לקיץ ולכל השנה
רפי סער:
 אנחנו פחות מרגישים את משרדי הממשלה
רפי סער:
 יש יישובים כנראה יותר חלשים שצריך לתת שם את הדגש והעוצמות
פנינה תמנו:
תרגישו אותם אם תקבלו סל תקציב לחופש
רפי סער:
אנחנו כבר בחופש
סוזן בן עזרא:
הם בתוך החופש
סוזן בן עזרא:
 אי אפשר להגיד שהם לא מוכנים לחופש
יואב סגלוביץ':
הרשות לביטחון קהילתי עברה משם, בנו משרד שלם ואז היא חזרה
יואב סגלוביץ':
 אלה לא בעיות של הצד שלכם, זו בעיה שלנו
יואב סגלוביץ':
 אחרי שעברנו את כל זה יש אנשים מצוינים ובחלק מהמקומות הם לא יודעים מי נגד מי, חלק לא מחוברים
יואב סגלוביץ':
 התפקיד שלנו לעשות חיבורים יותר טובים, זה לא קשור לתוכנית הקיץ, זה קשור לזה שאנחנו באים לכנסת ואני מבין את הרגישות שצריך להגיד שעשינו הכול והכול בסדר, אבל יש פער גדול
סוזן בן עזרא:
אנחנו בהחלט מכירים בזה ולוקחים כל ביקורת לעשייה ובניה מהמקום של להתקדם
סוזן בן עזרא:
 כשריד  של הרשות הקודמת, אני ברשות מ-2008, אני יכולה להעיד על העבודה והעשייה
פנינה תמנו:
 הדר אליהו, מנהלת מחלקת צעירים ונוער במרכז שלטון המקומי בבקשה
יואב סגלוביץ':
תודה לכולם, אני רץ לוועדה אחרת, מתנצל שאני לא נשאר עד הסוף
הדר אליהו:
אני מאוד מסכימה עם האמירה שנאמרה בנוגע לחשיבות של דמות מוכרת, בסופו של דבר בני נוער מדברים עם מי שהם מכירים, לא בכדי נאמר גם שהם מחכים לפגוש את המורה ולספר לה מה קרה במהלך הקיץ
הדר אליהו:
 זה צריך לשמח אותנו שעדיין יש מבוגרים מאוד משמעותיים במערכת החינוך
הדר אליהו:
     לגבי החינוך הבלתי פורמלי, שמענו על מודלים של שיתופי פעולה עם החינוך הבלתי פורמלי
הדר אליהו:
 לצערי הרב, רכזי הנוער שעובדים ברשויות מקומיות, אני לא מדברת על התנועות והארגונים שזו חברה אזרחית שעובדת בשיתוף פעולה עם הרשויות, אבל רכזי נוער ברשויות המקומיות, כמעט ואין
הדר אליהו:
 יש ברשויות שיש להם את האפשרות לממן אותם וזה יוצר פערים מאוד גדולים
הדר אליהו:
      מה שקורה הוא שהרבה מבני הנוער לא פוגשים דמויות כאלה
הדר אליהו:
 כל הישיבה הזו אני שומעת כמה את מחפשת את אותו אדם שיסתכל להם בעיניים וישאל מה קורה ודרך זה יצור את הביטחון הבין אישי בין הנער/ה, שיוכלו לשתף את מה שעל הלב שלו, בוודאי בתחום הפגיעה המינית ולדעתי זה האתגר הגדול
הדר אליהו:
 זה גם הקושי הגדול, היעדר של כוח אדם שיהיה בשטח
פנינה תמנו:
או שיש כוח אדם וצריך לדעת איפה הוא מוצב, מה תפקידו ושכל הגורמים יעבדו ביחד
פנינה תמנו:
 ככה נצליח לייצר מעטפת ששומרת יותר על הילדים שלנו
הדר אליהו:
 רק להוסיף משהו, שמעתי על המודל של עיר מוגנת, יש לי את האפשרות ליצור קשר באופן ישיר עם כל הלשכות של ראשי הרשויות, עם מחלקות הנוער ומחלקות הצעירים, להציע את הדברים האלה, לפרסם אותם, במיוחד לקראת הקיץ
פנינה תמנו:
זה בשיתוף פעולה עם סוזאן
פנינה תמנו:
 נעבור לנציגה ממשרד הרווחה, בבקשה
טלי אלון:
טלי אלון, מנהלת תחום תוכניות משלימות לבני נוער בסיכון, משרד הרווחה והביטחון החברתי
טלי אלון:
 אני רוצה להתמקד בתוכניות הייחודיות שאנחנו מציעים בקיץ לנוער בסיכון
טלי אלון:
 אחת התוכניות המרכזיות היא תוכנית מוגנות קיץ
טלי אלון:
 המשרד מתקצב את המחלקות לשירותים חברתיים, את הרשויות, כשכל רשות בונה תוכנית לקיץ בהתאם למאפיינים שהיא רואה לנוער שלה
פנינה תמנו:
סוף סוף אני שומעת על סל תקציב, תבנו לנו תוכנית לבני נוער בקיץ?
טלי אלון:
נכון, למניעת שוטטות ומצבי סיכון
טלי אלון:
 יש הגדרה לתוכנית
פנינה תמנו:
מה התקציב לזה?
טלי אלון:
התקציב לקיץ לכלל הרשויות בתוכנית עומד על בערך 6
טלי אלון:
5 מיליון ₪ שהמשרד נותן
פנינה תמנו:
זה בקול קורא?
טלי אלון:
כל הרשויות יכולות לפנות דרך המשרד, דרך המחלקות, המחלקות לשירותים חברתיים בכל רשות בונות תוכנית ייעודית שהם רוצים לבני הנוער
פנינה תמנו:
אני מאמינה שהתקציב משתנה בהתאם לקריטריונים
טלי אלון:
יש תקציב, המשרד עובד לפי תקציב פר ראש לתוכנית
טלי אלון:
 הרשות יודעת מה התקציב היא מקבלת, זה סך בסדר גודל של 40,000 ₪ לרשות לקיץ ובתקציב הזה הם בונים תוכנית שהם רוצים לבנות
טלי אלון:
 זה יכול להיות או תוכנית תעסוקתית שמשלבת את בני הנוער בתעסוקה בקיץ בחופים, בגנים, בתחזוקה, תחזוקת מבנים
טלי אלון:
 משלבים אותם בתוכניות תעסוקה ומשלמים את השכר דרך התקציב לתוכנית
פנינה תמנו:
מקסים
פנינה תמנו:
 ככה גם בני הנוער מרוויחים
טלי אלון:
הם צריכים גם לקום בבוקר לעבודה כך שאי אפשר להסתובב בלילה
פנינה תמנו:
כמה בני נוער כאלה יש?
טלי אלון:
שנה שעברה היו כ-4,000 בני נוער שהיו בתוכניות של מוגנות קיץ
טלי אלון:
 בנוסף לתוכניות תעסוקה רשות יכולה לבנות תוכנית פנאי, תוכנית חברתית
פנינה תמנו:
זו ההיערכות שלכם לקיץ?
טלי אלון:
היערכות אחת של מוגנות קיץ
טלי אלון:
 תוכנית נוספת היא תוכנית של מילה, בשותפות עם המשטרה והמשרד לביטחון לאומי, תוכנית מילה בקיץ
טלי אלון:
 תוכנית שהולכת לפעול מיולי עד אמצע אוגוסט ותיתן מענה ל-400 בני נוער, 20 קבוצות עם שיטור קהילתי, מש"קים של המשטרה בקהילה, שגם יכירו את הנוער
פנינה תמנו:
אני רק מבקשת שאלה לא תהיינה רק קבוצות ייעודיות או עדות מסוימות, אני אומרת מניסיוני
טלי אלון:
יש 20 רשויות שכבר נמצאות
פנינה תמנו:
תבדקו שאלה לא רק ילדים יוצאי אתיופיה
פנינה תמנו:
 מה לעשות יש ריבוי תיקים כלפי ילדים יוצאי אתיופיה
פנינה תמנו:
 הוזמנתי למילה, חשבתי שאני מגיעה לבני נוער מכלל ישראל וראיתי חדר מלא בילדים יוצאי אתיופיה
פנינה תמנו:
 אני לא באה אליך בטענות, הדברים שלי מופנים לגורם אחר
טלי אלון:
אני יכולה להקריא לך את הרשויות שבתוכנית, ממש לא רק ליוצאי אתיופיה
פנינה תמנו:
הרשויות לא אומרות לך כלום
פנינה תמנו:
 אני אומרת לך את זה מניסיון רב שנים, לא רק כחברת כנסת, גם כעורכת-דין וכעיתונאית לשעבר
טלי אלון:
יש את תוכנית מילה, מוגנות קיץ
טלי אלון:
 יש תוכנית שנקראת  הגל שלי, מיזם משותף של המשרד יחד עם עמותת הגל שלי
פנינה תמנו:
ביקרי אותם, הם מדהימים
פנינה תמנו:
 היושב-ראש הוא רוני נומה?
טלי אלון:
אני לא מכירה
טלי אלון:
 תוכנית שעובדת כל השנה ופתחנו אותה גם בקיץ
טלי אלון:
 תוכנית להעצמה דרך גלישת גלים
טלי אלון:
 יש גם את תוכנית חופים שכבר הוצגה, שהמשרד שותף לה, שבעה חופים בקיץ במשך ארבעה שבועות ותוכניות איתור
סוזן בן עזרא:
התוכנית הלאומית 360 לקחה את זה לתוך המשרדים אז הכוחות הם כוחות עירוניים
סוזן בן עזרא:
 זה היה מיקור חוץ ועכשיו זה מיקור פנים
טלי אלון:
המשרד מפעיל 50 ניידות איתור לנוער בסיכון ו-18 מהם על"ם מפעיל, מתוך 50 הניידות
פנינה תמנו:
יישר כוח, זה מרשים מאוד
פנינה תמנו:
 אני יודעת כמה משרד הרווחה עומד בהמון לחצים ואתם באים מסודרים
פנינה תמנו:
 זה יפה ומרשים, תודה רבה
פנינה תמנו:
 איזבל סרי לוי, בבקשה
איזבל סרי לוי:
אני מנהלת תחום פגיעות מיניות בילדים במשרד, אני רק אוסיף על מה שטלי אמרה, קודם כל, כל מסגרות השהייה של משרד הרווחה כמו מועדוניות, מרכזי יום, מרכזי נוער, פועלים במהלך הקיץ, עד תחילת אוגוסט
איזבל סרי לוי:
 ילד שמסודר במועדונית של מחלקת הרווחה, יש לו קייטנה מובנית עד סוף יולי
איזבל סרי לוי:
 אנחנו מדברים בדרך על מועדוניות, או מסגרות משלימות לילדים  - - -
פנינה תמנו:
איך מועדונית? זה בדרך כלל אחר הצוהריים
פנינה תמנו:
 הם באים אחר הצוהריים למרות שאין לימודים?
איזבל סרי לוי:
היא בדרך כלל הופכת לשעות הבוקר לילדים צעירים
איזבל סרי לוי:
 אבל מדברים על צוותים שמכירים את הילד כל השנה וממשיכים לראות אותו גם לתוך החופש
איזבל סרי לוי:
 מועדוניות זה בדרך כלל עד סוף כיתה ו' ויש מועדוני נוער, מרכזי נוער, יש דברים שעושים בשיתוף עם 360
פנינה תמנו:
מי מביא אותם לבית הספר?
איזבל סרי לוי:
במהלך השנה יש סידור להעביר אותם מבית הספר למועדונית
איזבל סרי לוי:
 אבל בקיץ זה הופך לסידור של בוקר, זאת אומרת שהורים שממשיכים לעבוד בחופש - - -
פנינה תמנו:
זה בדך כלל ילדי רווחה, לחלק מההורים אין רכבים וחלקם בכלל לא ייקחו  אותם
איזבל סרי לוי:
כמו שהם מגיעים לבית הספר בבוקר, עכשיו הם מגיעים למועדונית בשעות הבוקר
פנינה תמנו:
אבל מי מביא אותם?
איזבל סרי לוי:
למועדונית בבוקר? כמו שמגיעים בבוקר בכל השנה לבית הספר
פנינה תמנו:
אבל אין בית ספר
איזבל סרי לוי:
הילדים מגיעים לבית ספר בבוקר עם ההורים
פנינה תמנו:
בד"כ יש הסעות, הם לא מגיעים עם ההורים
פנינה תמנו:
 אני לא סתם שואלת אותך, תבדקי את זה
פנינה תמנו:
 הייתי מדריכת נוער, עברתי את כל המסלול, מכירה את כל המועדונים, כולל האוכלוסיות המסוימות והספציפיות שהיו פעם במועדונים האלה
פנינה תמנו:
 אחר כך אני אמצא את הדרך לדבר אתכם על הנושא הזה, אולי גם עם אלי דלאל
פנינה תמנו:
 אני שואלת, הילדים האלה הם ילדי רווחה בדרך כלל
פנינה תמנו:
 ההורים שלהם לא בהכרח מביאים אותם לבית הספר
פנינה תמנו:
 בדרך כלל הם בבית הספר ואז מגיעים לצהרונים
פנינה תמנו:
 כשזה עובר לבוקר, מי מביא אותם?
איזבל סרי לוי:
את מציגה מודל שאני פחות מכירה מהעבודה שלי ברשויות מקומיות
איזבל סרי לוי:
 ילדים גרים קרוב לבית הספר, מגיעים ברגל - - -
פנינה תמנו:
 ילדים עולים - - -
קריאה:
גברתי היושבת-ראש, אני חושבת שאת מתכוונת למה שנקרא מועדונית חינוך רווחה
פנינה תמנו:
 כולנו יודעים שאזורי הרישום פתוחים לחלק מהאוכלוסיות
פנינה תמנו:
 זה לא חייב להיות בית ספר ליד הבית
פנינה תמנו:
 זו עבודה טובה, אבל תבדקי שלילדים יש איך להגיע
פנינה תמנו:
 מה עשית בזה אם בסוף יחכה כוח האדם שלכם ותחכה התוכנית שיש עד אוגוסט, למרות שיש את הקייטנות של החופש הגדול, את רוצה שהילדים יגיעו
פנינה תמנו:
 בגלל שאלה ילדי רווחה אני מתעקשת לבדוק שהילדים האלה מגיעים, שיש להם אפשרות להגיע
פנינה תמנו:
 אם אין להם את האפשרות להגיע אז לא עשינו בזה שום דבר
קריאה:
אני רוצה רק לומר לגבי סמכות הורים, אנחנו יודעים שבתיק הרפואי של הקטין אי אפשר להיכנס לבדיקות רגישות, דברים שקשורים לאמצעי מניעה, הפלות וכדומה
קריאה:
 זה מונע מההורים מה עובר על חלק מהבנות
קריאה:
 אם היה אפשר לשנות את הדבר הזה - - -
פנינה תמנו:
זה לא רלוונטי לדיון עכשיו, אני מצטערת
פנינה תמנו:
 בדרך כלל אני משתדלת לתת לארגונים לדבר יותר, אם אין אפשרות אז אין אפשרות ומאוד היה חשוב לשמוע את משרדי הממשלה ואת הגורמים האחרים
פנינה תמנו:
 אני רוצה להודות לראש עיריית כפר סבא מר רפי סער, שיצא עם תוכנית רחבת היקף יחד עם יעל שרר מהלובי למלחמה באלימות מינית
פנינה תמנו:
      הדיון הזה היה חשוב לי ואני בטוחה שלכם הוא לא פחות חשוב, כי לכולנו יש ילדים, נכדים ואנחנו רוצים לעשות את המרב כדי להגן עליהם ולצמצם את הסיכונים והסכנות בתקופה הזאת ושהיא תהיה חווייתית טובה
פנינה תמנו:
 עלה נושא הכתובת, שבמעבר מבית הספר לחופש הגדול הם יותר עצמאיים, ההורים ממשיכים לעבוד והילדים נמצאים עם עצמם
פנינה תמנו:
 ראינו מה קרה בתקופת הקורונה כשילדים היו לבד
פנינה תמנו:
 ההתמודדות הנפשית הייתה קשה, הפגיעות היו יותר קשות, הכול קפץ, גם אצל נשים
פנינה תמנו:
      אני באמת מאמינה שאנחנו צריכים לעשות את המיטב והמרב ושיש כוחות לזה
פנינה תמנו:
 אם היינו מאגדים רק פה  את מספר האנשים שעובדים בתחום הזה, אנחנו מגיעים לאלפי אנשים שעובדים בתחום
פנינה תמנו:
 מה שחסר, כמו שאמר חבר הכנסת סגלוביץ, זה זרימת המידע, שיתוף הפעולה, מיקוד ושלא תהיינה כפילויות במקומות שלא צריך
פנינה תמנו:
     אמנם סוזן לא כאן אבל ליאור נמצא וביקשתי שתכינו תוכנית, לא רק אתם, גם סוזן ואני מבקשת שתוציא לה מכתב מסודר
פנינה תמנו:
 אתם לא אוהבים את המילה תכלול, אבל חייב מתכלל
פנינה תמנו:
 חייבים לראות לאן הולכים, שיהיה תיק רשות, מה עושים, מי הגורמים, מי השחקנים בשטח
פנינה תמנו:
 הילדים שלנו שבדור הזה משוועים לעזרה
פנינה תמנו:
 הם משוועים לגבולות
פנינה תמנו:
     יש ילדים שאומרים, אני חייב להיות כמוהם, חייב להיות בריון, כי זו הסביבה שנוצרה להם בתוך סיר הלחץ
פנינה תמנו:
 גם הילדים שאנחנו חשובים שהם בוחני הגבולות והגדרות, הם גם בסיר לחץ, כולם בסיר לחץ, הילדים שלנו בסיר לחץ והם משוועים לכתובת שלנו
פנינה תמנו:
 ברור שהסיכונים הם גם בבית אבל הם משוועים לכתובת והכוונה שלנו
פנינה תמנו:
 יש הרבה מקרים במניעה, הדיון היום היה לשם המניעה
פנינה תמנו:
 בהרבה מקרים שנהיה שם, אם זו הניידת של על"ם או אנשים של העירייה או השיטור העירוני, כמובן הפעולות החסויות, התוכניות של הרווחה, 105 ברשת ועוד
פנינה תמנו:
 צריכה להיות ראיה של התמונה הכללית, לדעתי זה משרד הבט"פ, יחד עם השלטון המקומי, אפשר להציע ולראות בזום אין את הרשויות המקומיות
פנינה תמנו:
   אני רוצה להודות לכל אחד ואחת מכם, לא הזכרתי את המשטרה אבל זה 105, תודה רבה לכולכם, הישיבה נעולה
פנינה תמנו:
בוקר טוב לכולם, צוהריים טובים
פנינה תמנו:
 מתנצלת על העיכוב
פנינה תמנו:
 במקביל היו לי ועדות שלא יכולתי להיעדר מהן
פנינה תמנו:
 אני שמחה שאנחנו מתכנסות בנושא תעסוקת נשים ערביות, גם לבקשתה של חברת הכנסת עאידה תומא סלימאן, יושבת ראש הוועדה הקודמת, לשעבר
פנינה תמנו:
 ולי חשוב לומר, לפני שאני מעבירה את זכות הדיבור - הנושא הזה חשוב
פנינה תמנו:
 נשים ערביות חשובות לי
פנינה תמנו:
 חשוב לי שתהיו כאן בוועדה
פנינה תמנו:
 אני חייבת חומר שהייתן חסרות לי בחודשים האחרונים
פנינה תמנו:
 היה ייצוג לכאן או לכאן, בטח שיש לך גם את חברת הכנסת עאידה שעוקבת וגם אימאן שמגיעה לכאן
פנינה תמנו:
 אבל אנחנו נבחרות ציבור ואתם הציבור
פנינה תמנו:
      חשוב שהבית הזה שהוא הבית של כלל הציבור בישראל יהיה פתוח לכן ובעיקר לי חשוב לומר שהזרועות שלי פתוחות לשיתופי פעולה, לכל נושא שמטריד אותכם נשים מוחלשות זה הבית שלכם
פנינה תמנו:
 בפתיחה של הדברים שלי כשמוניתי ליושבת ראש הוועדה אמרתי, ואני אומר את זה שוב, אנחנו צריכים להרחיב את הסולידריות הנשית, ובטח מי כמוני ועאידה שצמחו מקהילות או מקבוצות יותר מודרות ויותר מוחלשות בחברה הישראלית
פנינה תמנו:
 זה נושא שהוא חשוב לי
פנינה תמנו:
    אם את רוצה להיות בצד המודר, בבקשה
פנינה תמנו:
 אנחנו לא עוצרים אף אחד מלהרגיש מודר
פנינה תמנו:
 אבל ללא ספק שהאתגרים לאורך השנים כמי שנאבקה באפליה וגזענות
פנינה תמנו:
 אני יכולה להגיד לך שיש הרבה נושאים שמשותפים גם לקהילה האתיופית וגם לחברה הערבית שאנחנו מתמודדים איתם לא אחת ועל כן אני אומרת, שהוועדה הזאת צריכה להיות בית לכלל לנשות ישראל - בכל הגוונים, מכל המקומות
פנינה תמנו:
 אז אני אומר את זה עכשיו בפתח, גם אם יש לכם נושאים נוספים, אנא בבקשה תעבירו לוועדה - דלית אזולאי היא המנהלת
פנינה תמנו:
 אנחנו פתוחים לשמוע להכיר להעמיק
פנינה תמנו:
 אני חושבת שהידע נמצא לא רק בבית הזה הוא קודם כל נמצא בידיים שלכם
פנינה תמנו:
   יש לנו שעה לדיון הזה ואז אני מעבירה קודם כל לח"כית עאידה תומא סלימאן
פנינה תמנו:
 אגב חברת הכנסת לשעבר זהבה גלאון נמצאת כאן? היא לא הגיעה
פנינה תמנו:
 המכון נמצא? אנחנו ניתן להם אחר כך
פנינה תמנו:
 כי גם היא ביקשה ממני לכנס את הדיון הזה
פנינה תמנו:
 יש לנו הערכה לפועלה רב השנים למען הנשים
פנינה תמנו:
 בבקשה חברת הכנסת עאידה תומא סלימאן
עאידה תומא סלימאן:
תודה רבה כבוד היושבת-ראש חברת הכנסת פנינה
עאידה תומא סלימאן:
 אני מאוד מודה לך על ההיענות המהירה לקיים את הדיון הזה
עאידה תומא סלימאן:
 אני חושבת שמי שעקב אחרי הפעילות גם לפני שנכנסתי לכנסת, אני זוכרת את המחקר הראשון שנעשה בעניין תעסוקת נשים
עאידה תומא סלימאן:
 זה היה בארגון שארגנתי אז נשים נגד אלימות
עאידה תומא סלימאן:
 ב-2005 פרסמנו את המחקר הראשון שקבע את חמשת החסמים העיקריים שעומדים בפני שילוב נשים ערביות בתעסוקה
עאידה תומא סלימאן:
 ומאז התפתחו הדברים
עאידה תומא סלימאן:
 אז עמד אחוז תעסוקת נשים ערביות על 14%
עאידה תומא סלימאן:
 14%, ב-2004
עאידה תומא סלימאן:
 ומאז התקדמנו הרבה אני חייבת להגיד, ארגוני הנשים והפעילות הערביות עבדו מאד קשה
עאידה תומא סלימאן:
 נאבקו כדי להיכנס לשוק העבודה כדי להעלות את הנושא
עאידה תומא סלימאן:
 משרדי הממשלה גם כן התעוררו לאחר הביקורת שהייתה ל OECD על שילוב נשים ערביות בשוק העבודה
עאידה תומא סלימאן:
 ואני חושבת שהתוכניות שנבנו לאורך השנים הניבו תוצאות
עאידה תומא סלימאן:
 אבל היה אפשר להגיע ליותר
עאידה תומא סלימאן:
 והיה אפשר לנשים להשתלב בעבודה בצורה יותר טובה
עאידה תומא סלימאן:
      אני חושבת שאנחנו עברנו את השלב של לדבר על אם רוצות להשתלב לא רוצות, חסמים תרבותיים ולא תרבותיים
עאידה תומא סלימאן:
 אנחנו כבר יודעים שהחסמים הם חסמים מבניים
פנינה תמנו:
 חברתיים
עאידה תומא סלימאן:
לא עניין חברתי
פנינה תמנו:
לא לא
פנינה תמנו:
 אני לא מפילה את הבעיה חס וחלילה על החברה הערבית
פנינה תמנו:
 זה הרבה פעמים נוטים לעשות
פנינה תמנו:
 הרבה פעמים זה החברה כולה
פנינה תמנו:
 חברתיים אצלנו
עאידה תומא סלימאן:
אבל יש גם את כל הנושא של חסמים מבניים
עאידה תומא סלימאן:
 של תחבורה
עאידה תומא סלימאן:
 של איפה הכלכלה ממוקדת במדינת ישראל שכולה באזור המרכז
עאידה תומא סלימאן:
 גם בעניין של הנושא של פיתוח מקומות עבודה באוכלוסייה הערבית, הכשרות מקצועיות, סוג הכשרות
עאידה תומא סלימאן:
 הרבה נושאים שאני בטוחה גם שהמסמך הגדול ועבה הכרס שפיתחו לנו ב-ממ"מ זה טוב
עאידה תומא סלימאן:
   בתוך העבודה שלי בוועדה לקידום מעמד האישה, כיושבת ראש דאגתי מאוד לקיים דיונים רצופים על הנושא הזה ואני אני יודעת שהנושא הוא מאוד רחב
עאידה תומא סלימאן:
 והיה לנו גם כן הדיונים מרוכזים בעניין של שילוב נשים ערביות בדואיות בנגב בתעסוקה
פנינה תמנו:
על כמה נשים אנחנו מדברות, מה גודל האוכלוסייה של נשים ערביות?
עאידה תומא סלימאן:
אם אנחנו כמיליון וחצי, אז 50%-51% זה אומר 750,000, מזה תורידי את הילדים והנערות
עאידה תומא סלימאן:
 אז אנחנו מדברים על כ-350,000 בגילאי העבודה
עאידה תומא סלימאן:
 אבל אני חושבת שאחת הבעיות שבטח אנחנו עכשיו נעמוד מולן זה הפיזור שקיים בטיפול בעניין הזה
עאידה תומא סלימאן:
 תמצאי שמשרד העבודה עושה קצת עבודה בנושא הזה, ומשרד החינוך עושה דבר אחר
עאידה תומא סלימאן:
 במשרד אני לא יודעת
עאידה תומא סלימאן:
 מה עצם העובדה שיש לנו כ-11,000 מורות מוכשרות אקדמאיות שלא מוצאות עבודה את יודעת
פנינה תמנו:
 כמה?
עאידה תומא סלימאן:
כ-11,000 מורות עם תארים אקדמאים
עאידה תומא סלימאן:
 עם השכלה בהוראה עם תעודת הוראה, יכולות להשתלב מחר בבוקר בעבודה
עאידה תומא סלימאן:
 יש מחסור אדיר במשרד החינוך במורים ומורות אבל לא משלבים את הנשים האלה
עאידה תומא סלימאן:
 האקדמאיות האלה הקדמות האלה תופסת אותה הרבה פעמים מקומות עבודה שהם לא מחייבות תארים אקדמיים הם עובדות בכל מיני מתן שירותים, בחנויות וזה כי לא מוצאות מקום עבודה אחר
עאידה תומא סלימאן:
 בעבודות האלה היו יכולים להיות לנשים אחרות עם פחות השכלה וככה זה שרשרת
עאידה תומא סלימאן:
 השאלה המהותית היא מה אפשר
עאידה תומא סלימאן:
 אני חושבת, אני בטוחה שהיושבת-ראש מעוניינת לקדם את הנושא הזה ולעבודה הצמודה והפיקוח של הוועדה תהיה תרומה אדירה
עאידה תומא סלימאן:
   ואני הייתי מציעה גם כן להבין
עאידה תומא סלימאן:
 איך הממשלה רוצה לתכלל את כל המאמצים הקיימים
עאידה תומא סלימאן:
 אני אומרת לך, יש תוכניות שלא מניבות את הפירות שהיו אמורות להניב
עאידה תומא סלימאן:
 והושקע בהן כסף, אך אף אחד לא בודק מה קורה איתן
עאידה תומא סלימאן:
 אנחנו יכולים לעשות את זה פה
עאידה תומא סלימאן:
 והדבר השני שצריך באמת, זה לבדוק איך משנים את התשתיות כך שיאפשרו מקומות עבודה
עאידה תומא סלימאן:
 מה קורה עם אזור תעשייה ותעסוקה, מה קורה עם תחבורה ציבורית, מה קורה עם מעונות יום לילדים ולתינוקות, הרבה הרבה נושאים שאפשר להעלות אותם
עאידה תומא סלימאן:
 אני לא אגזול יותר מזמנך בטח נצא לשמוע גם את האלה שחקרו את הנושא, איפה אנחנו עומדים היום ושוב תודה
פנינה תמנו:
 תודה עאידה
פנינה תמנו:
 אני רוצה לתת לאורלי אלמגור לוטן, ראש צוות בכיר במרכז המידע והמחקר של הכנסת להציג תמונת מצב
אורלי אלמגור לוטן:
צוהריים טובים אני אקדים כמה מילים לפני שאני אגיד את הממצאים העיקריים מבחינתנו שזה מסמך שהתחלנו לכתוב אותו בדצמבר 2021 לכנסת ה 24
אורלי אלמגור לוטן:
 יש לזה השלכה למה שאני אומרת עכשיו מבחינת לוחות הזמנים גם לטיב המידע שמופיע בו ובפרט למידת העדכניות
אורלי אלמגור לוטן:
 אני רק אגיד ככה כאנקדוטה - כשהתחלנו לכתוב אותו ג'רי שהיא אחת משתי הכותבות הייתה בשליש הראשון של ההיריון
אורלי אלמגור לוטן:
 עד שקיבלנו את אחרונת התשובות מהמשרד הרלוונטי ג'רי כבר חזרה מחופשת הלידה
פנינה תמנו:
אז עכשיו היא חזרה מתקופת הלידה
אורלי אלמגור לוטן:
לא, כבר לפני חצי שנה
אורלי אלמגור לוטן:
 המשמעות היא שיש כאן נתונים שחלקם נכונים ליוני 2022
אורלי אלמגור לוטן:
 חלקם יותר עדכניים
אורלי אלמגור לוטן:
 אז ככה זו איזושהי הערה לגבי לוחות הזמנים
אורלי אלמגור לוטן:
 אז כמו שחברת הכנסת עאידה תומא סלימאן באמת שיעורי התעסוקה של נשים ערביות נמצאים במגמת עלייה מתמדת
אורלי אלמגור לוטן:
 עומדים היום על 41
אורלי אלמגור לוטן:
9 אחוז בגילאי העבודה העיקרים
אורלי אלמגור לוטן:
 עדיין מדובר בחצי משיעור התעסוקה של נשים יהודיות ולא חרדיות בגילאים האלה
אורלי אלמגור לוטן:
 אצל הנשים הבדואיות, והתייחסנו לזה במסמך שפרסמנו אז בדצמבר 2021 הנתונים הם נמוכים יותר
קריאה:
כמה?
אורלי אלמגור לוטן:
27% ב-2019
אורלי אלמגור לוטן:
 אני לא אתייחס לחסמים בצורה נרחבת בגלל שאני מבינה שמכון זולת כתבו עבודה שמרחיבה על זה
פנינה תמנו:
אז נתמקד
פנינה תמנו:
 אני רוצה שתתני לנו נתונים
אורלי אלמגור לוטן:
אז אני רק רוצה להגיד
אורלי אלמגור לוטן:
 האבחנה שעשינו שאני חושבת שהיא חשובה בין חסמים שנוגעים להון האנושי, כלומר להשכלה לשפה העברית וכו', לבין חסמים שנוגעים באמת להיבטים המבניים והתשתיתיים
אורלי אלמגור לוטן:
 למה זה חשוב? זה חשוב כי כשמסתכלים על המענה, המענה צריך להתייחס בצורה הוליסטית על הדברים האלה והם צריכים להתממשק ביניהם
אורלי אלמגור לוטן:
 עכשיו בהתאם מה שניסינו לבדוק במסמך זה שלושה סוגים של מענים שנמצאים בתוכניות שונות
אורלי אלמגור לוטן:
 אחד זה מענים אל מול הנשים עצמן, למשל תוכניות של הכשרה מקצועית
אורלי אלמגור לוטן:
 נושא שני זה מול מעסיקים למשל מסלול תעסוקה שהמשרד אני חושבת היום זה במשרד הכלכלה אבל אני מודה שאני לא עוקבת אחריי כל המעברים של היחידות
אורלי אלמגור לוטן:
 והנושא השלישי זה תשתיות תומכות עסוקה שזה בעיקר תחבורה ציבורית ומעונות יום
אורלי אלמגור לוטן:
   רצינו לדעת איזה שהוא מבט כוללני על היישום ועל האפקטיביות של כל התוכניות האלה
אורלי אלמגור לוטן:
 בשתי מילים - לא הצלחנו
אורלי אלמגור לוטן:
 הצלחנו בצורה מאוד חלקית
אורלי אלמגור לוטן:
 מאוד חלקית ואני כן רוצה להתייחס לשני דברים שהם מבחינתנו מאוד משמעותיים גם שם מסתכלים קדימה על הדברים
אורלי אלמגור לוטן:
 הדבר הראשון שדיברתי עליו זה העיכובים המשמעותיים שהיו לנו בקבלת התשובות
אורלי אלמגור לוטן:
 אבל בחלק מהמקרים גם היו מקרים שבהם קיבלנו נתונים ואחרי כמה חודשים אמרו לנו שהם לא היו טובים וצריך להפיק את כולם מחדש
אורלי אלמגור לוטן:
 וזה לקח זמן וגם חלק מהנתונים שקיבלנו בעצם היום מאוד חלקיים ולא אפשרו לקבל איזשהו מענה על כל הדברים
אורלי אלמגור לוטן:
 וזה מביא אותי לחסם השני מבחינת העבודה שלנו
עאידה תומא סלימאן:
וזה מכל הגורמים?
אורלי אלמגור לוטן:
לא , זה אצל כל הגורמים
אורלי אלמגור לוטן:
 אבל זה כן היה משהו שעבר ככה כחוט השני בדברים
אורלי אלמגור לוטן:
 אני תכף רוצה לתת שתי דוגמאות, בהן כן טיפה להביא נתונים ואז להדגים מה אנחנו רואים כבעייתיות מכאן
אורלי אלמגור לוטן:
 אני אדבר בעיקר על הדברים הלא טובים לא על הדברים הטובים
אורלי אלמגור לוטן:
   מה שמבחינתנו הוא פער זה סוג המידע שהגורמים הרלוונטיים אוספים
אורלי אלמגור לוטן:
 אנחנו נדגים את זה באמצעות הנתונים על ההכשרות המקצועיות
אורלי אלמגור לוטן:
 שיש סך הכול פה יש לא מעט נתונים ככה לא ניכנס לזה בפירוט ויש כאן בטח את הנציגים הרלוונטיים
אורלי אלמגור לוטן:
 בגדול יש שלושה מסלולים עיקריים של הכשרות מקצועיות: הכשרות שמתוקצבות על ידי המדינה
אורלי אלמגור לוטן:
 הכשרות שאינן מתוקצבות אפשר אבל אפשר לקבל מימון מסוים בשיעורים משתנים באמצעות שוברים
אורלי אלמגור לוטן:
 והכשרות בשיתוף מעסיקים
אורלי אלמגור לוטן:
 ככה פנינו וביקשנו בעצם לקבל נתונים גם על היקף המשתתפים והמשתתפות בהכשרות האלה וגם על מה קורה בעקבות הכשרות האלה, כלומר עד כמה הן מועילות
אורלי אלמגור לוטן:
 איזה סוג מידע קיבלנו פה
אורלי אלמגור לוטן:
    קיבלנו נתונים מאוד מאוד מפורטים ומפולחים יפה כולל פילוחים צולבים כולל פילוח של מגדר וקבוצת אוכלוסייה, שלא תמיד יש את זה
אורלי אלמגור לוטן:
 כולל נתונים על נשים ערביות בנפת באר שבע
אורלי אלמגור לוטן:
 כלומר הצלחנו להבין פחות או יותר מה קורה אצל הבדואיות
אורלי אלמגור לוטן:
 זה לא טריוויאלי שיש סוג כזה של נתון היום
אורלי אלמגור לוטן:
   אז מה שאנחנו כן יכולים לדעת מזה זה איזה סוגים של מסלולים הנשים הערביות השתלבו ובהיקפים גדולים יחסית בהכשרה
אורלי אלמגור לוטן:
 למשל, ראינו שנשים ערביות בולטות בעיקר בהכשרות שמתוקצבות על ידי המדינה
אורלי אלמגור לוטן:
 שיעורים שלהם יותר נמוכים בהכשרות שאינן מתוקצבות
אורלי אלמגור לוטן:
 אבל, הכשרות שמתוקצבות על ידי המדינה זה עולם הולך ונעלם
אורלי אלמגור לוטן:
 המדינה היום הולכת יותר ויותר לכיוון של הכשרות שאינן מתוקצבות ובעיקר הכשרות בשיתוף מעסיקים, OJT
פנינה תמנו:
אז רגע שאת אומרת לא מתוקצבות ויש שוברים
אורלי אלמגור לוטן:
הם קוראים לזה הכשרות שאינן מתוקצבות אבל אפשר לקבל שוברים
פנינה תמנו:
  המדינה שמה?
אורלי אלמגור לוטן:
אני רק אומרת שזה מסלול שיש בו פחות נשים ערביות מאשר המסלול ההוא
אורלי אלמגור לוטן:
 מה עוד אנחנו קיבלנו נתונים על זכאות לתעודת הסמכה בסוגים השונים של ההכשרות, כולל פילוח צולב
אורלי אלמגור לוטן:
 וכאן אנחנו כבר רואים ששיעור הזכאות לתעודת הסמכה אצל הנשים הערביות הוא הנמוך ביותר
אורלי אלמגור לוטן:
 אולי כי הן הולכות להכשרות מתוקצבות ששם יש גם אצל הגברים שיעורים יותר נמוכים, לא יודעים
פנינה תמנו:
האם יש הסללה או שזו פחות הבחירה
אורלי אלמגור לוטן:
אני לא יודעת אני חושבת שמי שפה אולי ידעו להתייחס יותר
אורלי אלמגור לוטן:
 מה לא קיבלנו - ומבחינתנו זה מאוד משמעותי - לא קיבלנו מדד תפוקה מהימנים למה המשמעות בעצם אין לנו נתונים על עצמה בעבודה של בוגרות של בוגרות המסלולים האלה
אורלי אלמגור לוטן:
 נכון ליוני 2022, יכול להיות שהיום כבר משהו השתנה לא היו בידי זרוע העבודה נתונים על השמת בוגרות מקצועיות - -
פנינה תמנו:
אני רוצה שתתמקדי במה שכן יש לך
פנינה תמנו:
 חשוב לי שנתקדם עם הדיון יש לנו זמן קצר
פנינה תמנו:
 תתמקדי לתת לנו נתונים ממה שכן יש
קריאה:
אפשר לדעת גם מה סוגי ההכשרות שעושים?
פנינה תמנו:
  אני מבקשת לא להיכנס, לא לשאול שאלות
פנינה תמנו:
 רק חברי הכנסת יכולים להתפרץ
קריאה:
כי לא ברור מה סוג ההכשרות, מה זה הכשרות
קריאה:
 מה עושים
אורלי אלמגור לוטן:
אז אני תיכף עוברת לריאן
אורלי אלמגור לוטן:
 לא נכנסנו כאן לפירוט מבחינת ההצגה
אורלי אלמגור לוטן:
 כי חשבנו שהגורמים גם יציגו את הנתונים
אורלי אלמגור לוטן:
 לנו כן היה חשוב למקד על מה שמבחינתנו ראינו את זה כפערים
אורלי אלמגור לוטן:
 אני לא רוצה להלאות במספרים
אורלי אלמגור לוטן:
 כן נגיד שסך הכול בהכשרות השתתפו בשנים האחרונות כשלושים אלף נשים ערביות
פנינה תמנו:
 מה זה מה זה בשנים האחרונות?
אורלי אלמגור לוטן:
מ-2017, 6,000 בערך
פנינה תמנו:
זה מעט